./data/phi1212/phi003/phi1212.phi003.perseus-lat2.xml
nam et pro amplitudine ciuitatis frequentia collecta et pro magnitudine frequentiae locus delectus est  praeterea in auditorio hoc genus spectari debet nonpauimenti marmoratio nec proscaenii contabulatio nec scaenaecolumnatio, sed nec culminum eminentia nec lacunariumrefulgentia nec sedilium circumferentia, nec quod hic aliasmimus halucinatur, comoedus sermocinatur, tragoedus uociferatur, funerepus periclitatur, praestigiator furatur, histriogesticulatur ceterique omnes ludiones ostentant populo quodcuiusque artis est, sed istis omnibus supersessis nihil ampliusspectari debet quam conuenientium ratio et dicentis oratio quapropter, ut poetae solent hic ibidem uarias ciuitatessubstituere, ut ille tragicus, qui in theatro dici facit:Liber, qui augusta haec loca Cithaeronis colis,item ille comicus:perparuam partim postulat Plautus locide uostris magnis atque amoenis moenibus,Athenas quo sine architectis conferat,non secus et mihi liceat nullam longinquam et transmarinam ciuitatem hic, sed enim ipsius Karthaginis uel curiam uel bybliothecam substituere  igitur proinde habetote, si curia digna protulero, ut si in ipsa curia me audiatis, si erudita fuerint, ut si in bybliotheca legantur quod utinam mihi pro multitudine auditorii prolixaoratio suppeteret ac non hic maxime clauderet, ubime facundissimum cumperem  sed uerum uerbum estprofecto, qui aiunt nihil quicquam homini tam prosperum diuinitus datum, quin ei tamen admixtum sit aliquid difficultatis, ut etiam in amplissima quaque laetitiasubsit quaepiam uel parua querimonia coniugatione quadam mellis et fellis: ubi uber, ibi tuber  id ego cum inalias, tum etiam nunc inpraesentiarum usu experior  namquanto uideor plura apud uos habere ad commendationemsuffragia, tanto sum ad dicendum nimia reuerentia uestricunctatior, et qui penes extrarios saepenumero promptissimedisceptaui, idem nunc penes meos haesito ac—mirum dictu—ipsis inlecebris deterreor et stimulis refrenor et incitamentiscohibeor  an non multa mihi apud uos adhortamina suppetunt, quod sum uobis nec lare alienus nec pueritia inuisitatus nec magistris peregrinus nec secta incognitus necuoce inauditus nec libris inlectus improbatusue? ita mihiet patria in concilio Africae, id est uestro, et pueritia apuduos et magistri uos et secta, licet Athenis Atticis confirmata, tamen hic inchoata est, et uox mea utraque linguaiam uestris auribus ante proxumum sexennium probe cognita, quin et libri mei non alia ubique laude carius censentur quam quod iudicio uestro comprobantur  haec tanta actotiuga inuitamenta communia non minus uos ad audiendum prolectant quam me ad audiendum retardant, faciliusque laudes uestras alibi gentium quam apud uos praedicarim: ita apud suos cuique modestia obnoxia est, apudextrarios autem ueritas libera  semper adeo et ubique uosquippe ut parentis ac primos magistros meos celebro mercedemque uobis rependo, non illam, quam Protagora sophista pepigit nec accepit, sed quam Thales sapiens nec pepigit etaccepit  uideo, quid postuletis: utramque narrabo